
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1034 

15 Νοεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός του επιτοκίου το οποίο θα ισχύσειγιατην 
έκτη (6) εξάμηνη τοκοφόρο περίοδο 31.10.96 έως 

30.4.97 του Γ Δανείου Οικονομικής Εξυγίανσης 1 

Άρση ίδρυσης και λειτουργίας ιδιωτικού δημοτικού 

σχολείου της Μ. Αλεξοπούλου. 2 

Ειδικός Κανονισμός Ασφάλισης Φυτικής Παραγωγής 
από τον ΕΛΓΑ και συμπλήρωση άρθρου 
Κανονισμού Ασφάλισης Ζωίκού Κεφαλαίου από τον 

ΕΛΓΑ.; 3 

Τροποποίηση της απόφασης 5773/15.5.1996 σχετικά 
με τη σύνθεση της Διοικητικής Επιτροπής 


Στρατιωτικών Επιτάξεων Ν. Ημαθίας. 4 

Σύσταση θέσεων στο Δήμο Φυλής Ν. Αττικής . 5 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2075095/10195/0023 (1) 

Καθορισμός του επιτοκίου το οποίο θα ισχύσει για την έ¬ 
κτη (6) εξάμηνη τοκοφόρο περίοδο 31.10.96 έως 
30.4.97 του Γ Δανείου Οικονομικής Εξυγίανσης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη; 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Την αριθμ. 194907/22.11.1969 απόφαση του 
Υπουργού Οικονομικών «Περί δαπανών εκδόσεως και ε- 
ξυπηρετήσεως κ.λπ. Κρατικών δανείων». 

3. Την αριθμ. 2078961 /10084/0023/8.12.1994 απόφαση 
του Υπουργού Οικονομικών «Γενικοί όροι έκδοσης ομο¬ 
λόγων σε δραχμές κυμαινομένου επιτοκίου». 

4. Το άρθρο 12του Ν. 2074/92 (ΦΕΚ 128/31.7.92). 

5. Την αριθμ. 2010428/1454/0004/12.2.96 απόφαση 
τροποποίηση και συμπλήρωση της απόφασης «Περί με- 
ταβιβάσεως της εξουσίας να υπογράφουν με εντολή 
Υπουργού στο Γενικό Γραμματέα, στους Ειδικούς 
Γραμματείς, στους Γενικούς Διευθυντές, και στους 


Προϊσταμένους Οργανικών Μονάδων της Κεντρικής 
Υπηρεσίας και των Ειδικών Αποκεντρωμένων Υπηρεσιών 
τσυ Υπουργείου Οικονομικών». 

6. Το γεγονός ότι από τις διατάξεις αυτής της απόφασης 
δενπροκαλείται δαπάνη εις βάρος του Κρατικού προϋπο¬ 
λογισμού, αποφασίζουμε; 

Καθορίζουμε το επιτόκιο το οποίο θα ισχύσει για την έ¬ 
κτη (6) εξάμηνη τοκοφόρο περίοδο 31.10.96 έως 30.4.97 
του Γ Δανείου Οικονομικής Εξυγίανσης, έκδοσης 30.4.94, 
κυμαινομένου επιτοκίου, σε δέκα και τριάντα τοις εκατό 
(10,30%). Δηλαδή ίσο με αυτό των ετησίων εντόκων γραμ¬ 
ματίων του Δημοσίου που ισχύει στις 25 Οκτωβρίου 1996 
(τρεις εργάσιμες ημέρες πριν την έναρξη της τοκοφόρου 
περιόδου) μείον ενός περιθωρίου 2%, όπως αυτό ορίστη¬ 
κε στην απόφαση έκδοσης του δανείου. 

Ο τόκος υπολογίζεται με βάση έτος 360 ημερών και μή¬ 
να 30 ημερών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Οκτωβρίου 1996 

Με εντολή Υπουργού 
Ο Ειδικός Γραμματέας 
ΔΗ ΜΗΤΡΙΟΣ ΔΡ1ΤΣΑΣ 
-♦- 

Αριθ. Δ5/12689 (2) 

Άρση ίδρυσης και λειτουργίας ιδιωτικού δημοτικού σχο¬ 
λείου της Μ. Αλεξοπούλου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη; 

1. Τις διατάξεις α) των άρθρων 5, 8 του νόμου 682/1977 
(ΦΕΚ244τ.Α') και β) του νόμου 2545/1940 (ΦΕΚ287τ.Α'). 

2. Την αριθμ. 1238/19.7.1974 (ΦΕΚ 293 τ.Γ) απόφαση ά¬ 
δειας ίδρυσης ιδιωτικού δημοτικού σχολείου της Γ 
Εκπ/κής περιφέρειας Διαμερίσματος Ανατολικής Αττικής. 

3. Την αριθμ. 3275/1.12.1995 απόφαση ανανέωσης ά¬ 
δειας λειτουργίας του ιδιωτικού δημοτικού σχολείου για 
το σχολικό έτος 1995 -1996. 

4. Την αίτηση της ιδιοκτήτριας με την οποία ζητάτην κα¬ 
τάργηση του σχολείου της με την επωνυμία «Σχολή Μ. 
Αλεξοπούλου». 

5. Το έγγραφο με αριθμ. Φ. 17.1/223/27.9.96 της Β' 
Δ/νσης Ανατολικής Αττικής με το οποίο μας διαβιβάσθηκε 
η αίτηση και τα σχετικά δικαιολογητικά για την κατάργη¬ 
ση του δημοτικού σχολείου της Μαρίας Αλεξοπούλου. 

6. Την αριθμ. ΣΤ5/33/9.10.96 (ΦΕΚ 937 τ.Β') απόφαση 
αρμοδιοτήτων, αποφασίζουμε: 

Αίρουμε από το σχολικό έτος 1996 - 1997 την άδεια ί¬ 
δρυσης και λειτουργίας του ιδιωτικού δικαίου σχολείου 
της Μαρίας Αλεξοπούλου, με την προσωνυμία «Σχολή Μ. 
Αλεξοπούλου» που λειτουργούσε στον Περισσό Νέας 
Ιωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 1996 

ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 
-♦- 

Αριθ. 26431 (3) 

Ειδικός Κανονισμός Ασφάλισης Φυτικής Παραγωγής από 

τον ΕΛΓΑ και συμπλήρωση άρθρου Κανονισμού 

Ασφάλισης Ζωικού Κεφαλαίου από τον ΕΛΓΑ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 3 παρ. 2 και 3 Ν. 1790/88 
«Οργάνωση και λειτουργία Ελληνικών Γεωργικών 
Ασφαλίσεων και άλλες διατάξεις» (ΦΕΚ 134/Α720.6.88). 

2. Τις διατάξεις των άρθρων 8 παρ. 2 περ. 2α και 12 περ. 
γ, Ν. 1790/88. 

3. Τις διατάξεις του Κανονισμού Ασφάλισης Ζωικού 
Κεφαλαίου από τον ΕΛΓΑ (εγκριτική απόφαση Υπουργού 
Γεωργίας αριθμ. 10569/29.3.89 (ΦΕΚ 260/Β789) όπως 
τροποποιήθηκε με την αριθμ. 8890/12.4.95 όμοια (ΦΕΚ 
321/Β795 καιΦΕΚ430/Β795) - διόρθωση σφάλματος). 

4. Τις διατάξεις του Κανονισμού Ασφάλισης Φυτικής 
Παραγωγής από τον ΕΛΓΑ (εγκριτική απόφαση 
Υπουργού αριθμ. 10570/29.3.89, ΦΕΚ 260/Β789 όπως 
τροποποιήθηκε με τις αριθμ. 10529/19.4.91 (ΦΕΚ 
291/Β791) και 6183/12.4.94 (ΦΕΚ 304/Β722.4.94) όμοιες 
αποφάσεις. 

5. Την αριθμ. 14356/4.9.96 απόφαση Υπουργών 
Οικονομικών και Γεωργίας «Επέκταση υποχρεωτικής α¬ 
σφάλισης ΕΛΓΑ» (ΦΕΚ 862/Β716.9.96). 

6. Την με αριθμ. 90/25.10.96 απόφαση του Διοικητικού 
Συμβουλίου του Οργανισμού Ελληνικών Γεωργικών 
Ασφαλίσεων, με την οποία προτείνεται: 1) η προσθήκη 
δευτέρου εδαφίου στην παράγρ. 7 του άρθρου 3 του 
Κανονισμού Ασφάλισης Ζωικού Κεφαλαίου από τον ΕΛΓΑ 
και η 2) η κατάρτιση ειδικού Κανονισμού Ασφάλισης Φυτ. 
Παραγωγής. 

7. Το ότι από τις διατάξεις αυτής της απόφασης προκα- 
λείται δαπάνη σε βάρος του προϋπολογισμού του 
Νομικού Προσώπου «Οργανισμού Ελληνικών Γεωργικών 
Ασφαλίσεων» ύψους περίπου 5.000.000 δρχ. και ότι για τη 
δαπάνη αυτή υπάρχει πίστωση στον Προϋπολογισμό του 
ΕΛΓΑ ύψους 18.048.000.000 δρχ. με τα στοιχεία ΚΑ 
6701101, αποφασίζουμε: 

1. Εγκρίνουμε την αριθμ. 90/25.10.96 απόφαση του 
Διοικητικού Συμβουλίου του Οργανισμού Ελληνικών 
Γεωργ. Ασφαλίσεων, η οποία έχει ως εξής: 


Αρθρο 1 

Αντικείμενο του Κανονισμού 

Αντικείμενο του Κανονισμού αυτού είναι οι όροι, οι προ¬ 
ϋποθέσεις και οι διαδικασίες της ασφάλισης των ζημιών 
της φυτικής παραγωγής που προκαλούνται από την αρ¬ 
κούδα (υΠδυΒ ΑΒΟΤ08), όπωςπροβλέπεται από τις δια¬ 
τάξεις του Νόμου 1790/1988. 

Αρθρο 2 

Εννοιολογικοί προσδιορισμοί 

Γιατην εφαρμογή του παρόντος Κανονισμού ισχύουν οι 
παρακάτω εννοιολογικοί προσδιορισμοί: 

1. Ασφαλισμένοι θεωρούνται τα φυσικά και νομικά πρό¬ 
σωπα, τα οποία έχουν την κυριότητα ή εκμετάλλευση γε¬ 
ωργικών επιχειρήσεων στην Ελλάδα. 

2. Ζημιά από την αρκούδα (ΙΙΗδΙΙδ ΑΗΟΤΟδ) που καλύ¬ 
πτει η ασφάλιση του ΕΛ.Γ.Α., θεωρείται η καταστροφή ή 
απώλεια της φυτικής παραγωγής η οποία προκαλείται α¬ 
πό το ζώο αυτό. 

3. Αποζημίωση, είναι το χρηματικό ποσό που καταβάλ¬ 
λεται στους ασφαλισμένους προς αποκατάσταση της ά¬ 
μεσης ζημιάς της φυτικής παραγωγής από την αρκούδα. 

4. Οι διατάξεις των παραγράφων 4 και 5 του άρθρου 2 
του Κανονισμού Ασφάλισηςτης Φυτικής Παραγωγής από 
τον ΕΛ. Γ.Α. ισχύουν ανάλογα εφαρμοζόμενες και για τον 
Κανονισμό αυτό. 

Άρθρο 3 

Είδος ζημιών που καλύπτονται ασφαλιστικά 

1. Καλύπτονται ασφαλιστικά και αποζημιώνονται μόνο 
οι άμεσες ζημιές, που αποδεδειγμένα προκαλούνται από 
την αρκούδα, στην παραγωγή της καλλιεργητικής περιό¬ 
δου που συνέβη το ζημιογόνο αίτιο. 

2. Οι ζημιές που προκαλούνται στο φυτικό κεφάλαιο ή 
που επιδρούν μειωτικά στην παραγωγή των επόμενων 
καλλιεργητικών περιόδων, δεν καλύπτονται ασφαλιστικά. 

Άρθρο 4 
Εξαιρέσεις 

Εξαιρούνται από την ασφαλιστική κάλυψη: 

1. Οι καλλιέργειες ειδών και ποικιλιών φυτών που ανα¬ 
πτύσσονται κατά παράβαση των Νόμων και Αποφάσεων 
του Υπουργείου Γεωργίας. 

2. Τα είδη και ποικιλίες φυτών που καλλιεργούνται εκτός 
του οικολογικού τους περιβάλλοντος. Με απόφαση του 
Διοικητή του ΕΛ.Γ.Α. μπορεί να καθορίζονται για τα είδη 
και ποικιλίες φυτών, ζώνες καλλιέργειας και χρονικά όρια 
εντός των οποίων παρέχεται από τον ΕΛ.Γ.Α. ασφαλιστική 
κάλυψη. 

Στην παραπάνω εξαίρεση, δεν υπόκεινται τα είδη και οι 
ποικιλίες φυτών, που αναπτύσσονται σε ελεγχόμενο περι¬ 
βάλλον. 

3. Όλα γενικά τα σπορεία. 

4. Όλα τα είδη δασικών δένδρων εκτός εκείνων που καλ¬ 
λιεργούνται σε ανθοκομικές εκμεταλλεύσεις και φυτώρια. 

5. Καλλιέργειες που έχουν εγκαταλειφθεί καθώς και 
δένδρα ή φυτά που η καλλιέργεια τους δεν έχει χαρακτή¬ 
ρα συστηματικής εκμετάλλευσης. 

6. α. Όλες οι καλλιέργειες εκτός των δενδρωδών, θα¬ 
μνοειδών και των γλαστρικών και όλες οι συγκαλλιέργει- 
ες πλην των συγκαλλιεργειών κηπευτικών και ανθοκομι¬ 
κών φυτών, που κατά ανεξάρτητο αγροτεμάχιο καταλαμ¬ 
βάνουν κατ’ είδος, έκταση μικρότερη από μισό (1/2) 
στρέμμα. 

β. Οι συγκαλλίέργειες κηπευτικών και ανθοκομικών φυ¬ 
τών που το άθροισμα της έκτασης των επί μέρους ειδών 
είναι μικρότερο από το μισό (1/2) στρέμμα κατά αυτοτε¬ 
λές αγροτεμάχιο. Σε συγκαλλίέργειες κηπευτικών και αν¬ 
θοκομικών φυτών με έκταση ίση ή μεγαλύτερη του μισού 
στρέμματος, η ελάχιστη έκταση που καλύπτεται κατ’ εί¬ 
δος, ορίζεται σε εκατό (100) τετραγωγικά μέτρα. 

γ. Κατ’ εξαίρεση, προκειμένου για καλλιέργειες από υ¬ 
ψηλή κάλυψη κηπευτικών και ανθοκομικών φυτών, η ελά¬ 
χιστη έκταση που καλύπτεται, ορίζεται σε διακόσια (200) 
τετραγωγικά μέτρα. 

δ. Καλλιέργειες δένδρων ή θάμνων με αριθμό ομοειδών 
δένδρων μικρότερο των πέντε (5) και προκειμένου για την 
ελιά και την καρυδιά των δύο (2) κατ’ αυτοτελές αγροτε¬ 
μάχιο. Σε περιπτώσεις θαμνοειδών ή δενδρωδών καλ¬ 
λιεργειών που φυτεύονται κατά «φωλιές» ή «θέσεις», για 
την εφαρμογή της διάταξης αυτής λαμβάνεται υπόψη ο α¬ 
ριθμός των «φωλιών» ή των «θέσεων». 

ε. Καλλιέργειες καλλωπιστικών δένδρων και θάμνων 
που ο αριθμός των ομοειδών φυτών είναι μικρότερος των 
εκατό (100) κατ’ αυτοτελές αγροτεμάχιο. 

στ. Οι καλλιέργειες γλαστρικών φυτών, που ο αριθμός 
των ομοειδών φυτών είναι μικρότερος από πεντακόσια 
(500) ανά παραγωγική μονάδα. 

ζ. Καλλιέργειες φυτωρίων, που ο αριθμός των ομοειδών 
φυτών είναι μικρότερος από πεντακόσια (500) κατ’ αυτο¬ 
τελές αγροτεμάχιο. 

7. Τα εισαγόμενα προς εμπορία, ανθοκομικά φυτά, καλ¬ 
λωπιστικά δένδρα και θάμνοι. 

Άρθρο 5 

Ειδικοί περιορισμοί της ασφαλιστικής κάλυψης των 
ζημιών 

Δεν καλύπτονται ασφαλιστικά: 

1 . Οι ζημιές στις καλλιέργειες που η σπορά ή η φύτευση 
έγινε εκτός εποχής, πρωϊμότερα ή οψιμότερα του συνη¬ 
θισμένου χρόνου, για χρονικό διάστημα που είναι έξω α¬ 
πό τα συνηθισμένα χρονικά όρια μέσα στα οποία ασκείται 
ευδόκιμα όμοια καλλιέργεια στο ύπαιθρο ή υπό απλή κά¬ 
λυψη. 

Με απόφαση του Διοικητή του ΕΛΓΑ, που θα εκδίδονται 
μέχρι το μήνα Οκτώβριο που θα ισχύουν για το επόμενο ή 
και τα επόμενα χρόνια, μπορούν να καθορίζονται, κατά εί¬ 
δος καλλιεργειών ή ποικιλιών και κατά τοπικές περιοχές, 
συγκεκριμένες κάθε φορά χρονολογίες, πριν ή μετά από 
τις οποίες η σπορά ή η φύτευση αποτελεί λόγο αποκλει¬ 
σμού από την ασφαλιστική κάλυψη, όπως και κάθε θέμα 
που αφορά την εφαρμογή των διατάξεων της παραγρά¬ 
φου αυτής. 

2. Οι ζημιές στα καρποφόρα δένδρα πριν από το δέσιμο 
των καρπών και στα αμπελοειδή και ακτινίδια πριν από την 
έναρξη έκπτυξηςτων οφθαλμών (φούσκωμα). 

3. Οι ζημιές που προξενούνται: 

α. Μετά τον αποχωρισμό της παραγωγής από τα φυτά. 

β. Μετά την αποκοπή ή απόσπαση των φυτών από το έ¬ 
δαφος. 

Από τις παραπάνω περιπτώσεις (α, β) εξαιρούνται οι 
καλλιέργειες εκείνες για τις οποίες η καλλιεργητική τεχνι¬ 
κή επιβάλλει την παραμονή της παραγωγής ή των φυτών 
στο έδαφος για ορισμένο χρονικό διάστημα για αφυδά¬ 
τωση (αρωματικά φυτά, μηδική κ.λπ., σανοδετικάφυτά, ό¬ 
σπρια, σύκα). 

Εννοείται ότι για τις καλλιέργειες αυτές η ασφαλιστική 


κάλυψη λήγει με το πέρας της συλλογής από το έδαφος. 

Διευκρίνεται ότι οι ζημιές που συμβαίνουν στα πάσης 
φύσεως ξηραντήρια δεν καλύπτονται ασφαλιστικά. 

γ. Σε παραγωγή που αφέθηκε ασυγκόμιστη μετά τη συ¬ 
νηθισμένη εποχή συγκομιδής κατά περιοχή, για οποιαδή¬ 
ποτε αιτία. 

Με απόφαση του Διοικητή του ΕΛ.Γ.Α., είναι δυνατόν να 
καθορίζονται, για ορισμένα είδη καλλιεργειών ή ποικιλίες 
αυτών, συγκεκριμένες κάθε φορά χρονολογίες, κατά το¬ 
πικές περιοχές, μετά την πάροδο των οποίων η μη συγκο¬ 
μιδή της παραγωγής αποτελεί λόγο αποκλεισμού από την 
ασφαλιστική κάλυψη σύμφωνα με τη διάταξη αυτή. 

4. Οι ζημιές κατά το ποσοστό που προέκυψαν, διευρύν- 
θηκαν ή επεκτάθηκαν, επειδή οι ασφαλισμένοι δεν έλαβαν 
έγκαιρα τα κατάλληλα μέτρα και δεν εφάρμοσαν τις κα¬ 
τάλληλες καλλιεργητικές φροντίδες για τον περιορισμό ή 
την αποκατάσταση των ζημιών αυτών. 

5. Με τις προϋποθέσεις των ειδικών περιορισμών ως 
προςτην κάλυψη των ζημιών στους οποίους αναφέρονται 
οι προηγούμενες διατάξεις, δεν καλύπτονται ασφαλιστι¬ 
κά οι ζημιές, που προξενούνται πριν ή μετά τις ημερομη¬ 
νίες που καθορίζονται για κάθε είδους και ποικιλία καλ¬ 
λιέργειας στον πίνακα της παραγράφου 10 του άρθρου 5 
του Κανονισμού Ασφάλισης της Φυτικής Παραγωγής από 
τον ΕΛ.Γ.Α. 

Άρθρο 6 

Ομάδα κινδύνου - Ποσοστό ζημιάς που δεν καλύπτεται 
ασφαλιστικά - Ποσοστό κάλυψης ζημιών 

1. Η αρκούδα ως ζημιογόνο αίτιο κατατάσσεται σε ξε¬ 
χωριστή ομάδα ζημιογόνων αιτίων (ομάδατρίτη). Ζημιά α¬ 
πό το αίτιο αυτό, σε ποσοστό μέχρι του πέντε τοις εκατό 
(5%) της συνολικής παραγωγής του αγροτεμαχίου που 
ζημιώθηκε κατ’ ε’ιδος και ποικιλία καλλιέργειας δεν καλύ¬ 
πτεται ασφαλιστικά (δεν αποζημιώνεται). 

2. Αν η ζημιά από την αρκούδα είναι μεγαλύτερη από 
5%, καταβάλλεται αποζημίωση η οποία υπολογίζεται με 
βάση το στρογγυλοποιημένο σε ακέραιες μονάδες ποσο¬ 
στό ζημιάς επί της συνολικής παραγωγής, σύμφωνα με 
την επόμενη παράγραφο 3 και το άρθρο 7 του 
Κανονισμού αυτού. Τα δεκαδικά ψηφία του αριθμού ο ο¬ 
ποίος προσδιορίζει το ποσοστό ζημιάς της συνολικής πα¬ 
ραγωγής, στρογγυλοποιούνται στην αμέσως ανώτερη α¬ 
κέραια μονάδα, όταν είναι από 0.50 και πάνω, παραλείπο- 
νται δε όταν είναι κάτω από 0.50. 

3. Σε περίπτωση που γίνονται ζημιές από την αρκούδα 
σε ποσοστό μεγαλύτερο του 5%, ο ΕΛ.Γ.Α. καταβάλλει α¬ 
ποζημίωση ίση προς το 100% του ποσοστού ζημιάς. 

Άρθρο 7 

Αλλεπάλληλες ζημιές - Συσχετισμός ζημιογόνων αιτίων 

1. Οι αλλεπάλληλες ζημιές από την αρκούδα στην ίδια 
καλλιέργεια και την ίδια καλλιεργητική περίοδο εκφράζο¬ 
νται σε ένα πόρισμα πραγματογνωμοσύνης, το οποίο εκ¬ 
φράζει τη συνολική ζημιά (πόρισμα "ενιαίο αθροιστικό") 
και ο ΕΛ. Γ.Α. καταβάλλει αποζημίωση σύμφωνα με τις 
διατάξειςτου άρθρου 6του Κανονισμού αυτού. Το παρα¬ 
πάνω πόρισμα της πραγματογνωμοσύνης κοινοποιείται 
με το τέλος της συγκομιδής της παραγωγής της καλλιέρ¬ 
γειας που ζημιώθηκε από την αρκούδα. 

2. Σε περίπτωση αλλεπάλληλων ζημιών, στην ίδια καλ¬ 
λιέργεια και την ίδια καλλιεργητική περίοδο, από την αρ- 

κούδα και από τα ζημιογόνα αίτια των ομάδων κινδύνων 
του άρθρου 6 του Κανονισμού Ασφάλισης της Φυτικής 
Παραγωγής από τον ΕΛ.Γ.Α., η ζημιά από την αρκούδα 
δεν ενοποιείται με τις ζημιές των ζημιογόνων αιτίων των 
άλλων ομάδων, ανεξάρτητα εάν αυτά προηγούνται ή έπο- 
νται απά τη ζημιά από την αρκούδα και διατυπώνονται ξε¬ 
χωριστά πορίσματα εκτίμησης. 

Αρθρο 8 

Αποζημίωση σε περίπτωση αυτασφάλισης 

Σε περιπτώσεις όπου με σύμβαση αντασφάλισης προ- 
βλέπονται ποσοστά κάλυψης των ζημιών περισσοτέρων 
ευνοϊκά απ’ αυτά του Κανονισμού αυτού, καταβάλλεται η 
αυξημένη αποζημίωση που προ βλέπεται από τη σύμβαση 
αντασφάλισης. 

Αρθρο 9 

Ανταποκριτές του ΕΛ.Γ.Α. - Δήλωση καλλιέργειας - 
Αναγγελία ζημιάς 

1. Οι διατάξεις των άρθρων 13 (Ανταποκριτές ή 
Ασφαλιστικοί πράκτορες του ΕΛ.Γ.Α.) και του άρθρου 14 
(Δήλωση καλλιέργειας) του Κανονισμού Ασφάλισης της 
Φυτικής Παραγωγής από τον ΕΛ.Γ.Α. ισχύουν ανάλογα ε¬ 
φαρμοζόμενες και για τον Κανονισμό αυτό. 

2. Ο Ανταποκριτής του ΕΛ. Γ.Α. μέσα σε σαράντα οκτώ 
(48) ώρες από τότε που έγινε η ζημιά στις καλλιέργειες α¬ 
πό την αρκούδα, είναι υποχρεωμένος να αναγγείλει στην 
αρμόδια υπηρεσία του ΕΛ.Γ.Α. ή σε άλλο Όργανο που έ¬ 
χει οριστεί, τη χρονολογία, την ώρα του ζημιογόνου αιτί¬ 
ου και τις εκτάσεις που ζημιώθηκαν κατά τοποθεσίες και 
καλλιέργειες. 

Σε περίτπωση νέας ζημιάς ανεξάρτητα εάν έχει λήξει ή 
όχι η προθεσμία των δώδεκα (12) ημερών της παραγρά¬ 
φου 3 του άρθρου αυτού, ο Ανταποκριτής υποβάλλει νέα 
αναγγελία ζημιάς σύμφωνα με τα παραπάνω. 

Ο Ανταποκριτής του ΕΛ.Γ.Α., για να υποβάλει την αναγ¬ 
γελία, συγκεντρώνει πληροφορίες απά αρμόδιες 
Υπηρεσίες ή αρμόδια γι’ αυτό πρόσωπα, όπως π.χ. γεω¬ 
πονικές υπηρεσίες, Δημάρχους, Προέδρους Κοινοτήτων, 
Γεωργικούς Συνεταιρισμούς, αγροτικούς συλλόγους, 
όργανα αγροφυλακής κ.λπ. 

3. Ο ασφαλισμένος που οι καλλιέργειές του που ζημιώ¬ 
θηκαν από την αρκούδα, ανεξάρτητα ύψους ποσοστού 
ζημιάς σε κάθε αγροτεμάχιο κατ’ είδος καλλιέργειας και 
ποικιλία, έχει υποχρέωση μέσα σε δώδεκα (12) ημέρες α¬ 
πό την επομένη της ημερομηνίας ζημιάς, να υποβάλει ο ί¬ 
διος ή με τρίτο πράσωπο δήλωση ζημιάς στον 
Ανταποκριτή του ΕΛ.Γ.Α. του Δήμου ή της Κοινότητας 
στην αγροτική περιοχή όπου βρίσκονται τα αγροτεμάχια 
που έπαθαν τη ζημιά από την αρκούδα. 

Αν η τελευταία ημέρα της προθεσμίας των δώδεκα (12) 
ημερών είναι Κυριακή ή άλλη εξαιρέσιμη ημέρα, τότε η 
προθεσμία λήγει την επομένη εργάσιμη ημέρα. 

Η δήλωση ζημιάς που υποβάλλεται μετά την περίοδο 
της προθεσμίας των 12 ημερών, δε λαμβάνεται υπόψη. 

Μετά από κάθε νέα ζημιά από την αρκούδα, ο ασφαλι¬ 
σμένος έχει υποχρέωση να υποβάλει νέα δήλωση ζημιάς 
ανεξάρτητα απά το ύψος της ζημιάς αυτής, εφόσον έχει 
γίνει η εκτίμηση της προηγούμενης ζημιάς. 

Δήλωση ζημιάς που υποβάλλεται στον Ανταποκριτή 
του ΕΛ.Γ.Α. Δήμου ή Κοινότητας για αγροτεμάχιοπου βρί¬ 
σκεται σε αγροτική περιοχή άλλου Δήμου ή Κοινότητας 
δε δημιουργεί υποχρέωση στον Οργανισμό για διενέρ¬ 
γεια εκτίμησης της ζημιάς, ούτε θεμελιώνει δικαίωμα α¬ 


ποζημίωσης για τον ασφαλισμένο που το δήλωσε. 

Σε εξαιρετικές περιπτώσεις και για αγροτεμάχιο που 
βρίσκεται στα άρια της αγροτικής περιοχής όμορου 
Δήμου ή Κοινότητας, μπορεί να γίνεται παραδεκτή και να 
ερευνάται στην ουσία δήλωση ζημιάς, εφάσον αντικειμε¬ 
νικά κρίνεται ότι υπάρχει για την περιοχή αυτή αμφισβή¬ 
τηση στα όρια των δύο Κοινοτήτων. 

4. Η δήλωση ζημιάς συντάσσεται σε ειδικό έντυπο, ο τύ¬ 
πος και οι ενδείξεις του οποίου εγκρίνονται από το 
Διοικητή του ΕΛ.Γ.Α. και στην οποία οπωσδήποτε πρέπει 
ν' αναγράφεται το ονοματεπώνυμο του καλλιεργητή, η 
τοποθεσίατου αγροτεμαχίου που ζημιώθηκε, το είδος και 
η ποικιλία της καλλιέργειας, η έκταση της καλλιέργειας ή 
ο αριθμός των δένδρων ή καλλωπιστικών ή γλαστρικών 
φυτών, η παραγωγή που αναμενόταν κατά στρέμμα ή δέν¬ 
δρο κ.λπ., η παραγωγή που είχει συγκομιστεί πριν από τη 
ζημιά και κάθε άλλο στοιχείο που κρίνεται αναγκαίο από 
την Υπηρεσία. 

5. Ο Ανταποκριτής του ΕΛ.Γ.Α., αφού παραλάβει τη δή¬ 
λωση ζημιάς, την καταχωρίζει στο ειδικό πρωτόκολλο του 
ΕΛ.Γ.Α. καιπαραδίδει στον ασφαλισμένο αντίγραφο, στο 
οποίο αναγράφεται ο αριθμός πρωτοκόλλου, τα τέλη ε¬ 
κτίμησης που καταβλήθηκαν και η χρονολογία παραλα¬ 
βής της δήλωσης. 

6 .0 Ανταποκριτής συσχετίζει τις δηλώσεις ζημιάς με τη 
δήλωση καλλιέργειας του άρθρου 14 του Κανονισμού 
Ασφάλισης της Φυτικής Παραγωγής από τον ΕΛ.Γ.Α., ε¬ 
φόσον προβλέπεται η υποβολή τέτοιας δήλωσης και συ¬ 
ντάσσει και υποβάλλει στον ΕΛ.Γ.Α. συνοτττικό σημείωμα 
των δηλώσεων που έχουν υποβληθεί σε ειδικό έντυπο, 
του οποίου ο τύπος και οι ενδείξεις εγκρίνονται από το 
Διοικητή του ΕΛ.Γ.Α., μαζί με το αποδεικτικό αποστολής 
των τελών που εισπράχθηκαν, για λογαριασμό του 
ΕΛ.Γ.Α. 

Τα πρωτότυπα των δηλώσεων ζη μιάς που υποβλήθηκαν 
μαζί με τα απαραίτητα αντίγραφά τους ο Ανταποκριτής 
θέτει στη διάθεση του οργάνου που έχει οριστεί από τον 
ΕΛ.Γ.Α. για τη διενέργεια των εκτιμήσεων. 

7. Η δήλωση ζημιάς δεν υποχρεώνει τον Οργανισμά στη 
διενέργεια εκτίμησης αν ο ασφαλισμένος δεν καταβάλει 
και εμπρόθεσμα μέσα σε 12 ημέρες όπως αναφέρθηκε 
παραπάνω, στον Ανταποκριτή το αντίστοιχο τέλος εκτί¬ 
μησης, το οποίο για κάθε καλλιέργεια που δηλώνεται για 
ζημιά από την αρκούδα είναι το ίδιο με εκείνο που ορίζε¬ 
ται κάθε φορά από την παρ. 5 του άρθρου 16 του 
Κανονισμού Ασφάλισης της Φυτικής Παραγωγής από τον 
ΕΛ.Γ.Α. 

Στην περίπτωση που προξενηθεί νέα ζημιά από αρκού¬ 
δα, χαλάζι, παγετό, ανεμοθύελλα, πλημμύρα, καύσωνα 
και υπερβολικές ή άκαιρες βροχοτττώσεις στην ίδια καλ¬ 
λιέργεια κατά τη διάρκεια της ίδιας καλλιεργητικής πε¬ 
ριόδου, δεν καταβάλλεται νέο τέλος εκτίμησης αν μέχρι 
τη νέα ζημιά δεν έχει διενεργηθεί εκτίμηση της προγενέ¬ 
στερης ζημιάς, ενώ αντίθετα καταβάλλεται νέο τέλος αν 
έχει διενεργηθεί η εκτίμηση της προγενέστερης ζημιάς. 

8 . Τατέλη εκτίμησης όπως καιτατέλη επανεκτίμησης τα 
οποία αναφέρονται στην παράγραφο 3 του άρθρου 10 
του Κανονισμού αυτού, εισάγονται στον προϋπολογισμό 
του ΕΛ.Γ.Α. σε ειδικό κεφάλαιο και άρθρο και διατίθενται 
για την κάλυψη των δαπανών πραγματογνωμοσύνης των 
ζημιών. 

Τα τέλη εκτίμησης και επανεκτίμησης επιστρέφονται 
στους ενδιαφερόμενους παραγωγούς και αναπροσαρμό- 

ζονται σύμφωνα με τις διατάξεις της παραγράφου 5 του 
άρθρου 16 του Κανονισμού Ασφάλισης της Φυτικής 
Παραγωγής από τον ΕΛ.Γ.Α. 

9. Οι διατάξεις της παραγράφου 6 του άρθρου 16 του 
Κανονισμού Ασφάλισης της Φυτικής Παραγωγής από τον 
ΕΛ.Γ.Α. (ανακριβής δήλωση ζημιάς, δήλωση του ίδιου ή ί¬ 
διων αγροτεμαχίων την ίδια ημερομηνία ζημιάς περισσό¬ 
τερο από μία φορά) ισχύουν ανάλογα εφαρμοζόμενες και 
στην περίπτωση ζημιών της φυτικής παραγωγής από την 
αρκούδα. 

Άρθρο 10 

Εκτιμητές - Εκτίμηση - Επανεκτίμηση 

1. Οι διατάξεις του άρθρου 17 (Εκτιμητές) του 
Κανονισμού Ασφάλισης της Φυτικής Παραγωγής από τον 
ΕΛ.Γ.Α. ισχύουν ανάλογα εφαρμοζόμενες και για τον 
Κανονισμό αυτό. 

2. Οι διατάξεις του άρθρου 18 (Εκτίμηση) του 
Κανονισμού Ασφάλισης της Φυτικής παραγωγής από τον 
ΕΛ.Γ.Α. ισχύουν ανάλογα εφαρμοζόμενες και για τον 
Κανονισμό αυτό με την παρακάτω επιφύλαξη: 

Σε περίπτωση ζημιών από την αρκούδα ο ΕΛ.Γ.Α. δε¬ 
σμεύεται να προβεί σε εκτίμηση της ζημιάς μέσα σε 5 η¬ 
μέρες από τη λήξη της προθεσμίας υποβολής της δήλω¬ 
σης και συνεπώς δεν υφίσταται θέμα εκτίμησης από μάρ¬ 
τυρες. 

3. Οι διατάξεις του άρθρου 19 (Επανεκτίμηση) του 
Κανονισμού Ασφάλισης της Φυτικής Π αραγωγής από τον 
ΕΛ.Γ.Α. ισχύουν ανάλογα εφαρμοζόμενες και για τον 
Κανονισμό αυτό. 

Άρθρο 11 

Αναθεώρηση πορίσματος πραγματογνωμοσύνης - 
Συνεκτίμηση 

1. Οι διατάξεις του άρθρου 21 (Αναθεώρηση πορίσμα¬ 
τος πραγματογνωμοσύνης), του Κανονισμού Ασφάλισης 
της Φυτικής Παραγωγής από τον ΕΛ.Γ.Α. ισχύουν ανάλο¬ 
γα εφαρμοζόμενες και για τον Κανονισμό αυτό. 

2. Οι διατάξεις του άρθρου 22 (Συνεκτίμηση) του 
Κανονισμού Ασφάλισης της Φυτικής Παραγωγής από τον 
ΕΛ.Γ.Α. ισχύουν ανάλογα εφαρμοζόμενες και για τον 
Κανονισμό αυτό. 

Άρθρο 12 
Εκκαθάριση ζημιάς 

Υπολογισμός και καταβολή της αποζημίωσης 

1 . Η εκκαθάριση της ζημιάς από την αρκούδα γίνεται αυ- 
τοτελώς και ανεξάρτητα μετά την οριστικοποίηση του πο¬ 
ρίσματος εκτίμησης, σύμφωνα με τα προηγούμενα άρ¬ 
θρα του Κανονισμού αυτού, χωριστά για κάθε οριστικό 
πόρισμα και εφόσοντο ποσοστό ζημιάς στη συνολική πα¬ 
ραγωγή είναι μεγαλύτερο του 5%. 

2. Ειδικότερα, το ποσό της ασφαλιστικής αποζημίωσης, 
υπολογίζεται σε συνάρτηση με: 

α. Την κατά στρέμμα ή δένδρο παραγωγή και τον αντί¬ 
στοιχο αριθμό στρεμμάτων ή δένδρων, τα οποία προσ¬ 
διορίσθηκαν με το οριστικό πόρισμα πραγματογνωμοσύ¬ 
νης, με βάση τα οποία υπολογίζεται η συνολική παραγω¬ 
γή. Στη συνολική αυτή παραγωγή περιλαμβάνεται εκτός 
από την «ηρτημένη» παραγωγή κατά το χρόνο της ζημιάς 
και η παραγωγή που είχει συγκομισθεί πριν τη ζημιά. 

β. Το ποσοστό ζημιάς, το οποίο σε περίπτωση που έχει 
συγκομισθεί παραγωγή πριντη ζημιά, ανάγεται στη συνο¬ 


λική παραγωγή που ορίζεται στο προηγούμενο εδάφιο. 

γ. Την τιμή αποζημίωσης κατά μονάδα προϊόντος από 
την οποία αφαιρούνται, ανάλογα με το χρόνο της ζημιάς 
και κατ' αναλογία της ποσότητας που καταστράφηκε, οι 
διάφορες κρατήσεις και εισφορές, καθώς και τα καλλιερ¬ 
γητικά έξοδα ή τα έξοδα συλλογής, συσκευασίας, μετα¬ 
φοράς, αποθήκευσης κ.λπ., τα οποία δεν πραγματοποιή¬ 
θηκαν ή δεν θα πραγματοποιηθούν εξαιτίας της ζημιάς. 

Η τιμή αποζημίωσης των προϊόντων σε περίπτωση ζη¬ 
μιών από την αρκούδα είναι η ίδια η οποία ορίζεται κάθε 
φορά και στην περίπτωση ζημιώντης φυτικής παραγωγής 
από τα άλλα ζημιογόνα αίτια τα οποία καλύτττει ασφαλι¬ 
στικά ο ΕΛ.Γ.Α. 

δ. Το ποσοστό κάλυψης που ορίζεται στην παράγραφο 
3 του άρθρου 6 του Κανονισμού αυτού. 

3. Ο ΕΛ.Γ.Α. μπορεί να χορηγεί σ’ όσους ζημιώθηκαν 
προκαταβολή της ασφαλιστικής αποζημίωσης που δικαι¬ 
ούνται και να περιορίζει την αποζημίωση σε περιπτώσεις 
ανθοκαλλιεργειών σύμφωνα με τις διατάξεις των παρα¬ 
γράφων 4 και 5 του άρθρου 23 του Κανονισμού 
Ασφάλισης της Φυτικής Παραγωγής από τον ΕΛ.Γ.Α. 

4. Οι διατάξεις του άρθρου 24 (Καταβολή της αποζη¬ 
μίωσης) του Κανονισμού Ασφάλισης της Φυτικής 
Παραγωγής από τον ΕΛ. Γ.Α. ισχύουν ανάλογα εφαρμοζά- 
μενες και για τον Κανονισμό αυτό. 

Άρθρο 13 

Ανάκληση δήλωσης ζημιάς, Αίτηση επανεκτίμησης. 
Ατέλειες, Αποζημίωση Οργάνων Ασφάλισης 

Οι διατάξειςτων άρθρων 25 (Ανάκληση δήλωσης ζημιάς 
- αίτηση επανεκτίμησης), 26 (Ατέλειες), 27 (Έξοδα 
Κίνησης και αποζημίωσης των οργάνων ασφάλισης) του 
Κανονισμού Ασφάλισης της Φυτικής Παραγωγής από τον 
ΕΛ.Γ.Α. ισχύουν ανάλογα εφαρμοζόμενες και για τον 
Κανονισμό αυτό. 

II. Την κατάρτιση προσθήκης, ως δεύτερο εδάφιο, στην 
παράγραφο 7 του άρθρου 3 του Κανονισμού Ασφάλισης 
Ζωίκού Κεφαλαίου από τον ΕΛ.Γ.Α. και η οποία έχει ως ε¬ 
ξής: 

«Προκειμένου για ζημιές στα μελισσοσμήνη από αρ¬ 
κούδα, ως «ζημιά» θεωρείται επιπλέον και η μερική ή ολι¬ 
κή καταστροφή της κυψέλης». 

2. Η ισχύςτης απόφασης αυτής άρχεται από τη δημοσί¬ 
ευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 1996 

ο ΥΠΟΥΡΓΟΣ 

ΣΤΕΦ. ΤΖΟΥΜΑΚΑΣ 
-»- 

Αριθ. 12834 (4) 

Τροποποίηση της απόφασης 5773/15.5.1996 σχετικά με 

την σύνθεση της Διοικητικής Επιτροπής Στρατιωτικών 

Επιτάξεων Ν. Ημαθίας. 

Ο ΓΕΝ. ΓΡΑΜΜΑΤΕΑΣ ΠΕΡ/ΡΕΙΑΣ ΚΕΝ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 32 του Ν. 4442/29 «περί 
Στρατιωτικών και Ναυτικών Εισφορών και Ναυλώσεων», 
όπως τροποποιήθηκε μεταγενέστερα. 



10760 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του άρθρου μόνου του Π. Δ/τος 
115/1984 «περί διορισμού των μελών των Διοικητικών 
Δικαστηρίων περί Στρατιωτικών Επιτάξεων». 

3. Τις διατάξεις της παραγρ. 1 του άρθρου 9 του Ν. 
1649/1986. 

4. Το αριθ. Φ. 851/5/741451/2.10.1996 έγγραφο του Β' 
Σώματος Στρατού, με το οποίο προτείνεται αλλαγή ανα¬ 
πληρωματικών μελών στην ανωτέρω επιτροπή, λόγω με¬ 
ταβολών στο Στρατιωτικό προσωπικό, αποφασίζουμε: 

Τροποποιούμε την αριθ. 5773/15.5.1996 απόφασή μας 
και ορίζουμε αναπληρωματικό μέλος: 

Τον Τχη (ΠΒ) Σασόπουλο Παναγιώτη του 4ου Ε.Γ. 1 Β' 
Σ.Σ. σε αντικατάσταση του Μπίρμα Δημητρίου Ταγ/χη 
(ΜΧ). 

Κατά τα λοιπά ισχύει ως έχει η απόφασή μας, 
5773/15.5.96. 

Η παρούσα να δημοσιευθεί στην Εφημερίδα της 
Κυβερνήσεως. 

Βέροια, 4 Νοεμβρίου 1996 

Με εντολή Γ.Γ. Περιφ. Κεντρ. Μακεδονίας 
Ο Διευθυντής 
ΑΘΑΝ. ΚΕΣΙΔΗΣ 
-♦- 

Αριθ. 976 (5) 

ΑΠΟΦΑΣΗ 11η 

Σύσταση θέσεων στο Δήμο Φυλής Ν. Αττικής. 

Ο ΔΗΜΑΡΧΟΣ ΦΥΛΗΣ 
Έχοντας υπόψη: 

1 ) Τις διατάξεις του άρθρου ΙΟπαρ.δτου Ν. 2266/94 για 


τη σύσταση προσωποπαγών θέσεων ιδιωτικού δικαίου α¬ 
ορίστου χρόνου για την κατάταξη εργαζομένων που πλη¬ 
ρούν τις προϋποθέσεις του νόμου αυτού. 

2) Τις διατάξεις του άρθρου 8του Ν. 2307/95. 

3) Τις διατάξεις του τελευταίου εδαφίου της περίπτω¬ 
σης 4βτου άρθρου 19του Ν. 2344/11.10.95, Οργάνωση 
Πολιτικής Προστασίας και άλλες διατάξεις, βάσει των ο¬ 
ποίων η προθεσμία των έξι (6) μηνών της παρ. 4 του άρ¬ 
θρου 10 του Ν. 2266/1994 παρατείνεται για έξι (6) μήνες 
επίσης από τη δημοσίευση του παρόντος. 

4) Την αριθμ. 66δ/1994 απόφαση του Δημοτικού 
Συμβουλίου του Δήμου με την οποία διαπιστώνεται ότι οι 
υπάλληλοι που θα καταταγούν στις συνιστώμενες θέσεις 
καλύπτουν πάγιες και διαρκείς ανάγκες της υπηρεσίας 
του Δήμου, αποφασίζουμε: 

Συνιστούμε πενήντα (50) θέσεις διαφόρων ειδικοτήτων 
προσωρινές προσωποπαγείς με σύμβαση εργασίας ιδιω¬ 
τικού δικαίου αορίστου χρόνου στις οποίες θα κατατα- 
γούν ισάριθμοι εργαζόμενοι, όπως παρακάτω: 

α) Είκοσι πέντε (25) θέσεις στην υπηρεσία καθαριότητας. 

β) Δεκαπέντε (15) θέσεις στην υπηρεσία διοίκησης. 

γ) Δέκα (10) θέσεις οδηγών. 

Από τις διατάξεις της παρούσης απόφασης προκαλεί- 
ταιδαπάνη εις βάροςτουςπροϋπολογισμούτου Δήμου ύ¬ 
ψους 50.000.000 δρχ. περίπου γιατοτρέχον οικονομικό έ¬ 
τος σε βάρος του Κ.Α. 05/112.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φυλή, 12 Νοεμβρίου 1996 
Ο Δήμαρχος 
ΝΙΚΟΣ ΛΙΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

|ΚΑΠΟΔΙΣΤΡΙΟΥ34«ΑΟΗΝΑ 104 32 « ΤΕΙ.ΕΧ 223211 ΥΡΕΤΟΠ«ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ~ 


ΚΕΝΤΡΙΚΗ ΥΠΗΡΕΣΙΑ 

Σολωαού 51 


Πληροφορίες δημοσιευμάτων Α.Ε. - Ε.Π.Ε. 

5225761 

5230841 

Πληροφορίες δημοσιευμάτων λοιπών Φ.Ε.Κ. 

5225713 

5249547 

Πώληση Φ.Ε.Κ. 

5239762 

Φωτοαντίγραφα παλαιών Φ.Ε.Κ. 

5248141 

Βιβλιοθήκη παλαιών Φ.Ε.Κ. 

5248188 

Οδηγίες για δημοσιεύματα Α.Ε. - Ε.Π.Ε. 

5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 

5248320 


ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ 

_ ΠΩΛΗΣΗΣ Φ.Ε.Κ. _ 

"θΕΣΣΑΛΟΝίκίΤ ~ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ ' (061)271249 

Κο ρίνθου 327 Τ. Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά θσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α'(Νόμοι, Π.Δ., Συμβάσεις κ.τλ.) 30.000 δρχ. 1.500 δρχ. 

Β'(Υπουργικές αποφάσεις κ.τλ.) 50.000 » 2.500 

Γ (Διορισμοί, απολύσεις κ.τλ. Δημ. Υπαλλήλων) 10.000 » 500 » 

Δ' (Απαλλοτριώσεις, πολεοδομία κτλ.) 50.000 » 2.500 

Αναπτυξιακών Πράξεων (Τ.Α.Π.Σ.) 25.000 » 1.250 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 10.000 » 500 >> 

Παράρτημα (Πίνακες επιτυχόντων διαγωνισμών) 5.000 » 250 » 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 » 

Ανωτάτου Ειδικού Δικαστηρίου (Α.Ε.Δ.) 3.000 ■> 150 

Ανωνύμων Εταιρειών & Ε.Π.Ε. 150.000 » 7.500 >> 

Προκηρύξεων Α.Σ.Ε.Π· ___ 10-000 ” _ ” 

ΠΑ ΟΛΑ ΤΑ ΤΕ ΥΧΗ ΕΚΤΟΣ Α.Ε. & Ε.Π.Ε. _ 120-000 >’ _ ΟΌΟΟ ” _ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω σναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπσγραφείου. 

* Η πληρωμή του ποσοστού του ΤΑΠΕΤπου αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες κοινού λειτουργούν καθημερινά από 08.0Φέως 13.30 _ 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 











